Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 429

12. évfolyam Közgazdasági szakmacsoportos alapozó ismeretek 192 óra Közgazdasági szakmacsoportos alapozó gyakorlatok 64 óra Elmélet és gyakorlat 256 óra KÖZGAZDASÁGI SZAKMACSOPORTOS ALAPOZÓ ISMERETEK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. A Közgazdasági szakmacsoportos alapozó ismeretek tanításának célja a szakmacsoportban a tanulók pályaválasztásának megerõsítése, valamint a szakmacsoport tevékenységformáinak megismertetése. Rendszerezze a közismereti tantárgyak keretében tanultakat, alapozza meg a szakmai mûveltséget, készítsen fel a szakmacsoportos alapozó gyakorlatokra. A szakmacsoport aktív tanulói magatartást és tanulási élményeket is eredményezõ bemutatásával hívja fel a tanulók figyelmét a közgazdasági szakképesítések sajátosságaira, keltse fel az érdeklõdésüket azok iránt, mutassa be a pályák szépségeit, nehézségeit, hasznosságukat, fejlõdésük irányát, a dolgozók tevékenységét, távlatait. Segítse a tanulókat leendõ szakmai szerepük kiválasztásában, megfogalmazásában, az egyéni életpályájuk reális megtervezésében. Teremtsen feladathelyzeteket a tanulók képességei, szakmai tehetsége kibontakoztatására, keltse fel az érdeklõdést a szakmai tevékenységek mélyebb elméleti alapjai iránt. A Gazdasági környezetünk oktatásának célja, hogy a tanulók az alapvetõ gazdasági ismeretek elsajátítása után ismerjék, értsék a gazdasági élettel kapcsolatos legfontosabb alapfogalmakat, összefüggéseket, a tömegtájékoztatás gazdasági híreit és váljanak képessé ezek felhasználására késõbbi tanulmányaikban, saját ügyeik intézésében. Az ismeretkör segítse a tanulókat a gazdasági, politikai kérdések felé orientálásban érdeklõdésük felkeltésével, megfigyeléseik és személyes tapasztalataik megerõsítésével. Az Elméleti gazdaságtan (közgazdaságtan) oktatásának célja, hogy a tanulók megismerjék a piacgazdaság mûködését, a gazdaság szereplõit és a döntéseikben érvényesülõ tényezõket, a makrogazdasági folyamatok lényegét, a makrogazdaság problémáit és az állam lehetséges szerepét a folyamatok befolyásolásában, a nemzetközi kapcsolatok jelentõségét, az egyensúly megteremtésének problémáit. Az Üzleti gazdaságtan oktatásának célja, hogy a tanulók ismerjék meg az alapvetõ pénzügyi, számviteli, statisztikai, elszámolási szabályokat, alapvetõ marketing-, valamint szervezési ismeretek birtokába jussanak, a tanult ismeretkörben tegye képessé a tanulókat a problémák felismerésére, megfogalmazására és a megismert módszerek alkalmazására. Alakítsa ki az igényt a gazdasági élet legfontosabb eseményeinek, tendenciáinak figyelemmel kísérésére. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes. A szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. A tevékenység során szokjanak hozzá a tanulók a számítástechnikai eszközök használatához. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tevékenység során folyamatosan erõsödjék a tanulási és szakmai motiváció, váljon tudatos döntéssé a majdani szakmaválasztás. A szakmai tanulmányi tevékenység által alakuljon ki, fejlõdjön és erõsödjön a szakmához, a választott munkához, életpályához való kötõdés. A tanulók szeressék a természetet, tiszteljék annak értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. Gazdasági környezetünk: Fejlessze a tanulók ismereteit a gazdasági élet alapvetõ területeirõl (szükségletek, termelés, javak, munkamegosztás, gazdálkodás, piac, kereslet, kínálat), ismertesse meg a termelési tényezõket, a kereslet, a kínálat és a piac kapcsolatát, csoportosítsa a javakat. A tanulók tudják bemutatni a gazdasági élet szereplõit és kapcsolataikat, felsorolni az állam feladatait, az állami költségvetés legfontosabb bevételeit és kiadásait. Ismerjék a háztartás feladatait, bevételeit és kiadásait, a háztartás pénzgazdálkodását. Példákon keresztül mutassák be a háztartás bevételei és kiadásai szerkezetét, tudják megkülönböztetni a háztartás munkavállalói és jövedelem felhasználó kapcsolatrendszerét. Tudják jellemezni a vállalkozások és a többi gazdasági szereplõ kapcsolatát, megkülönböztetni az üzleti vállalkozást és a nonprofit vállalkozást, felsorolni a vállalkozási formákat. Megszerzett ismereteik alapján rendszerezzék a legfontosabb pénzügyi fogalmakat. A tanulók értsék meg a munkaviszony és munkaszerzõdés fogalmak tartalmát, a legfontosabb munkavállalói jogokat és kötelezettségeket. Példákon keresztül mutassák be a költség, kiadás, ráfordítás, bevétel, fedezeti összeg, eredmény fogalmakat, és kapcsolatukat az eredménnyel. Elméleti gazdaságtan (közgazdaságtan): A tanulók ismerjék meg a közgazdaságtan elemzési módszereit, értsék meg a mikro- és makro szemlélet közötti eltérést, különbségeket és azonosságokat határozzanak meg. Váljanak képessé alapképletek segítségével alapadatokból egyszerû feladatok megoldására, függvények ábrázolására, rövid és hosszú távú elemzésekre, nemzetgazdasági problémák felismerésére és egyszerû elemzésére. Üzleti gazdaságtan: A tanulmányok során alakuljon ki a környezeti tényezõk számbavételének, az információszükséglet pontos meghatározásának igénye. A tanulók legyenek képesek a vállalkozás alapdokumentumainak, a vállalkozói folyamatoknak értelmezésére. Egy adott cég érdekei szerint a beszerzést, a készletgazdálkodást, az értékesítést, a pénzforgalmat, a gazdaságosságot megítélni, a marketingszemléletet helyesen értelmezni, a marketing módszereit és forrásait összehasonlítani. A tanulók értsék meg a számvitel, a pénzügy, a statisztika információt közlõ szerepét a vállalkozások irányításában és mûködtetésében, az érdekkülönbségeket. A tanulók ismerjék a számvitel alapösszefüggéseit, az idõsoros és számlasoros elszámolások információtartalmát, a gazdasági események eredményre, vagyonra gyakorolt hatását. Legyenek képesek értékelni a finanszírozás, a befektetés alapvetõ formáit, érteni a likviditás biztosításának fontosságát. Ismerjék és alkalmazzák a statisztikai sor és grafikus ábra készítésének szabályait, az egyszerû statisztikai elemzõ eszközök információt közlõ szerepét és értékelését.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes